《瞌睡诗》
宋代·罗椅

瞌睡从何来，譬若风雨至。
曲几不待凭，虚棂那暇寄。
应人眉强撑，伸手扇已坠。
径游华胥国，欲见混沌帝。
齁齁自成腔，兀兀更有味。
息疎疑暂醒，气窒还扶醉。
儿童俗恼翁，摇膝问某字。
吻间仅一答，言下已复寐。
杂然拍手笑，欲嗔嗔不遂。
何曾参佛祖，先会点头意。
何曾逢曲车，流涎已沾袂。
不省罗短长，谁能问兴替。
阴天百怪舞，开口辄差异。
三百六十日，何似长瞌睡。

作者简介：罗椅（1214—1292） 南宋吉州庐陵（今江西吉安）人，字子远，号涧谷（一作间谷）。宋宝佑丙辰（1256）以“四贡元”著，宝祐四年（公元1256年）进士，知赣州信丰县。选潭州军学教授，占籍茶陵，后擢京榷提举，朝请大夫，迁监察御使。时贾似道专权蔽主，椅上书直言，遭报复。公以国事不可为，忧郁成疾，往来潭、吉间，茶陵乃必经之地，竟爱上茶陵的云山洣水，宋景炎丁丑（1277）以疾卒于署。